laion/Wikipedia-Exotic huggingface dataset:
ארנסט וסלסטין

ארנסט וסלסטין (בצרפתית: Ernest et Célestine) הוא סרט דרמה קומית בהנפשה קלאסית מ-2012. הסרט בוים על ידי סטפן אוביאר, וינסן פאטאר ובנז'מן רנה, הופק על ידי דידייה ברונר, אנרי מגלון ווינסן טבייה, ונכתב על ידי דניאל פנק, בהתבסס על סדרת ספרים בעלת שם זהה. הסרט הוקרן לראשונה בפסטיבל הסרטים של קנזס, ב-23 במאי 2012, ולאחר מכן הוא הופץ להקרנות מסחריות בצרפת ובבלגיה, ב-12 בדצמבר 2012 וב-19 בדצמבר 2012, בהתאמה. בישראל הסרט לא הופץ להקרנות מסחריות, ושודר בערוץ "Yes 5" של חברת הכבלים Yes, שש פעמים בלבד. סלסטין היא עכברה יתומה צעירה שחולמת להיות ציירת, אם כי הסובבים אותה מעוניינים שהיא תהיה רופאת שיניים, המקצוע אותו מרבית העכברים לומדים. בלילות, אחת מהאומנות בבית היתומים מספרת לעכברים על דובים, על כך שהם גדולים ורעים ורוצים לאכול את כל העכברים. יום אחד, יוצאת סלסטין ללקט שיני חלב של דובים הפזורים ביער עבור המרפאה שלה, והיא פוגשת בארנסט, דב גדול ממדים שנראה מפחיד, אם כי הוא למעשה נחמד מאוד. ארנסט מספר לסלסטין כי הדובים פוחדים מעכברים, וארנסט מספר לה כי כך גם ההפך. בין ארנסט וסלסטין מתפתחת חברות מיוחדת, אותה הם מנסים להסתיר מהסובבים אותם, מכיוון שאלו פוחדים מאלו. "ארנסט וסלסטין" זכה לביקורות חיוביות מצד מבקרים. באתר "Rotten Tomatoes" קיבל הסרט ציון של 97 מתוך 100, בהתבסס על 75 ביקורות (73 "טריות" ו-2 "רקובות"). באתר "Metacritic" קיבל הסרט ציון של 86 מתוך 100, בהתבסס על 22 ביקורות (21 חיוביות ואחת שלילית). אנדרו צ'אן מקהילת מבקרי הקולנוע של אוסטרליה ביקר את הסרט לחיוב, וכתב עליו כי הוא ”סיפור אנושי אודות שני בעלי ברית לא סבירים, עכבר ודב. כל כך פשוט שזה עובד מצוין”. גלן קני מפורטל האינטרנט "msn" ביקר את הסרט לחיוב גם הוא, נתן לו ½3 כוכבים מתוך 4, שיבח אותו למסרים החיוביים על ידידות שהעביר, וכתב עליו כי הוא ”הסרט הנעים ביותר שתראו במשך כל השנה הזו”. בנוסף לביקורות החיוביות לו הסרט זכה, הוא גם הועמד לזכייה בפרסים רבים. הסרט הועמד לפרס הסרט המונפש ביותר בטקס פרסי האוסקר ה-86, אך הפסיד ל"לשבור את הקרח". בנוסף, בטקס פרסי אנני ה-41 הסרט הועמד לפרס הסרט הטוב ביותר, פרס התסריט הטוב ביותר ולעוד כמה, אך לא זכה באף אחד מהם. הסרט גם הועמד לפרס הסרט הטוב ביותר במפסטיבל סרטי ההנפשה הבינלאומי אנסי, אך גם שם לא זכה. זוטרופוליס - סרט דומה של דיסני מדיה וקבצים בנושא ארנסט וסלסטין בוויקישיתוף ארנסט וסלסטין, ברשת החברתית פייסבוק "ארנסט וסלסטין", במסד הנתונים הקולנועיים IMDb (באנגלית) "ארנסט וסלסטין", באתר נטפליקס "ארנסט וסלסטין", באתר AllMovie (באנגלית) "ארנסט וסלסטין", באתר Rotten Tomatoes (באנגלית) "ארנסט וסלסטין", באתר Box Office Mojo (באנגלית) "ארנסט וסלסטין", באתר Metacritic (באנגלית) "ארנסט וסלסטין", באתר אידיבי "ארנסט וסלסטין", תסריט הסרט באתר Scripts.com (באנגלית) "ארנסט וסלסטין", במסד הנתונים הקולנועיים KinoPoisk (ברוסית) "ארנסט וסלסטין", במסד הנתונים Big Cartoon DataBase (באנגלית) ארנסט וסלסטין, JP's Box-Office ארנסט וסלסטין, באתר Rotten Tomatoes ארנסט וסלסטין, באתר Metacritic Andrew Chan, ‏HKIFF Review: Ernest & Celestine / Ernest et Célestine 花都友奇緣 (2012) – France / Belgium, ‏Film Critics Circle of Australia Glenn Kenny, ‏ERNEST & CELESTINE, ‏RogerEbert.com, ‏14 במרץ 2014 2013 Academy Awards Nominations and Winners by Category, ‏Box Office Mojo Complete list of 2013 Annie Award nominees for animation, Los Angeles Times, ‏2 בדצמבר 2013 Prix et nominations : Festival du Film d'Animation d'Annecy 2012, ‏Allo Ciné
ג'ירף נובי

ג'ירף נובי (שם מדעי: Giraffa camelopardalis Camelopardalis) הוא תת-מין של ג'ירף מנומר החי במערב אתיופיה, קניה, אוגנדה ואולי במזרח סודאן תת מין זה מאופיין בכתמים בצבע חום ערמוני על רקע בהיר. אין כתמים על הצד הפנימי של הרגל ומתחת לברך. אצל הזכרים הכתמים כהים יותר לעיתים עד צבע שחור, והם לרוב גבוהים יותר אך זהו לא אמצעי מספיק על מנת להבדיל בין זכר ונקבה. ג'ירפים נוביים מזדווגים בכל עונות השנה ולאחר הריון של כ-15 חודשים הנקבה ממליטה צאצא יחיד, אם כי תועדו בתת-מינים אחרים תאומים אף שגם אז זהו מקרה נדיר למדי. בעת היוולדו הג'ירף נופל מגובה של כ-2 מטרים מאחר שהאם ממליטה בעמידה. הוולד נולד במשקל של כ-90 ק"ג ובגובה של כ-1.8 מטרים. זמן קצר לאחר שנולד הוא יכול לעמוד ולינוק מאמו ולאחר כמה שעות כבר יוכל לרוץ בעקבותיה. הג'ירף יונק מאמו עד סביבות גיל שנה. רק ב-25% עד כ-50% מהגורים עוברים את השנה הראשונה לחייהם שכן נשקפת להם סכנה מצד טורפים כגון אריות, צבועים, תנים, זאבים טלואים, נמרים ואף תועדו מקרים שבהם גורים נטרפו על ידי תנינים. בעבר היה מחולק לשני תת-מינים - ג'ירף נובי וג'ירף רוטשילד אך לאחרונה בעקבות מחקר עכשווי נתברר כי הם זהים גנטית. נכון ל-2017, מספר הג'ירפות הנוביות מוערך ב-2,645 פרטים בלבד. הג'ירף הנובי תואר על ידי החוקר קארולוס ליניאוס ב-1758. מדיה וקבצים בנושא ג'ירף נובי בוויקישיתוף ג'ירף נובי, באתר ITIS (באנגלית) ג'ירף נובי, באתר NCBI (באנגלית) ג'ירף נובי, באתר האנציקלופדיה של החיים (באנגלית) ג'ירף נובי, באתר GBIF (באנגלית) אתר הקרן לשימור הג'ירף (באנגלית) ג'ירף נובי באתר הרשימה האדומה של IUCN
URL

URL (ראשי תיבות באנגלית: Uniform Resource Locator; בעברית: מַעַן מַשְׁאַבִּים אָחִיד), הוא רצף של תווים במבנה אחיד המשמש לייצוג המיקום של דפי אינטרנט וקבצים ברשת האינטרנט. באופן עממי ה־URL מכונה כתובת האתר, כתובת רשת או כתובת הדף. למעשה, URL הוא מקרה פרטי של URI, שהוא המונח הנכון, הכולל את כל הכתובות בהן נעשה שימוש, אך בשל סיבות היסטוריות, המונח URL נמצא בשימוש נרחב. כתובת URL בנויה באופן כללי בצורה: scheme://authority/path?query כאשר: scheme – מציינת את אופן השימוש בכתובת: הפרוטוקול בו יעשה שימוש (למשל HTTP או HTTPS) ובכפוף אליו גם אילו פרמטרים נוספים יש להעביר. authority – ה"רשות" אליה שייך המשאב, כלומר כתובת ה־IP של השרת עליו הוא נמצא, או כתובת מילולית שתתורגם לכתובת כזו על ידי מנגנון ה־Domain Name System, בנוסף ניתן להוסיף נקודתיים ואת פתחת (port) ה־TCP בשרת. path – ה"נתיב" בו נמצא המשאב במערכת הקבצים של השרת – אם ישנן תיקיות משנה ועד שם העמוד. אם הנתיב ריק, סימן ששם העמוד הוא גנרי כגון index.html, default.asp וכו'. query – שאילתה (בשיטת GET; בשיטת POST הנתונים לא עוברים ב־URL) שנועדה להעביר לאותו המשאב פרמטרים נוספים בצורת parameter=value, להפרדה בין מספר פרמטרים משמש הסימן "&". רוב כתובות ה־URL בהן נעשה שימוש באינטרנט מיועדות לשימוש על ידי פרוטוקול HTTP ובנויות בצורה – schema://[username[:password]@]server[:port]/path[?query][#anchor] כאשר החלקים שבסוגריים מרובעים הם אופציונליים. לדוגמה – https://he.wikipedia.org/wiki/URL זהו ה-URL של ערך זה, ה-schema היא https, ה-server הוא שרת ויקיפדיה העברית – he.wikipedia.org, וה-path הוא הנתיב של מסמך זה בשרת – wiki/URL http://anonymous@he.wikipedia.org:443/wiki/URL זוהי למעשה הכתובת לאותו משאב (דף), בתוספת הזדהות כ־anonymous, וציון פתחת (port) ברירת המחדל – 443. http://he.wikipedia.org/w/index.php?title=URL&action=submit זהו ה־URL של דף העריכה של ערך זה, ה־path השתנה ל־w/index.php שהוא הדף המאפשר עריכה של עמודים בוויקיפדיה, וכמו כן נוספה שאילתה – query בת שני פרמטרים, כותרת הערך אותו יש לערוך – title=URL, וכן הפעולה אותה יש לבצע – action=submit. שימוש דומה לזה של URL קיים במבנה של URI,‏ Uniform Resource Identifier. במקרה זה, מדובר בביטוי המזהה נתיב למקור מידע (Resource) באופן חד חד ערכי. ה-URI מהווה בפועל הרחבה של URL, כך שניתן לזהות כל מקור מידע בעזרתו ולא רק דפי אינטרנט. נתיב (מחשוב) קישור קישור שבור מדיה וקבצים בנושא URL בוויקישיתוף אתר האינטרנט הרשמי של URL (באנגלית) URL, באתר אנציקלופדיה בריטניקה (באנגלית)
דר גולן

דר גולן (באנגלית: Dar Golan) (נולד ב-20 בנובמבר 1983 באשדוד, ישראל) הוא מעצב גרפי, אמן ומוזיקאי. גולן נולד בשם דר יעקב גולן ב-20 בנובמבר 1983 בעיר אשדוד שבישראל. דר הוא בנם השלישי מבין ארבעת ילדיהם של לינה ומשה גולן. אמו, לינה גולן, היא אמנית בינלאומית המוכרת בעיקר מתחום הציור. האב, משה, הוא מהנדס אשר ניהל מספר מסעדות ובתי קפה. אחיו הבכור, אלעד, הוא מהנדס תוכנה. אח נוסף הוא המלחין והיוצר ניב גולן ואחיו הצעיר, תום גולן הוא מתופף (לשעבר בלהקת סטנגה) ומתכנת. ב-1999 הקים גולן, יחד עם שלושה חברים מספסל הלימודים, להקה בשם "אלרגיה", הלהקה התאפיינה בשירים הומוריסטיים בעברית והופיעה בעיקר באשדוד ובסביבה. עד שנת 2003 כל חברי הלהקה, פרט לדר, התחלפו ושמה של הלהקה השתנה לסטנגה. ב-2005 גולן וחבריו החדשים ללהקה, נועם האוזמן, תום גולן ויואב מצ'ולסקי מחליטים להקליט אלבום בכורה באופן עצמאי, בהפקתו המוזיקלית של אורן ברזילי. האלבום נקרא "מה שבא לאט הולך מהר", כלל 10 שירים ויצא לאור בתחילת שנת 2007 תחת לייבל עצמאי שהקימה להקת סטנגה בשם "זבל זין הפקות". הלהקה החלה להופיע באופן אינטנסיבי ברחבי הארץ, בין היתר בפסטיבלים כגון "רוק עצמאות", "בראשית", "בומבמלה" ו"שיר היונה" וזכתה פעמיים בתואר "תגלית השנה" ברציפות. ב-2009 הוחתמה סטנגה על חוזה הקלטות מלא על ידי חברת התקליטים אן אם סי, וחברה למפיק יפתח שחף (היהודים), לטובת הקלטת דיסק ראשון. הלהקה הוציאה שני סינגלים ("בואי כפרה" ו"טרנזיסטור"), הסינגלים התקבלו יפה ברדיו אך לא לאורך זמן. ב-2011 נפרדות דרכיהן של סטנגה ואן אם סי. הלהקה הודיעה על הפסקת פעילות. בשנת 2013 שחרר גולן אלבום סולו ראשון בשם "הקלטות מהחדר'שלי" דרך אתר Bandcamp. האלבום כלל הקלטות ביתיות ל-18 שירים וסקיצות לשירים אשר נאספו במהלך שנות הפעילות של להקת סטנגה ולא שוחררו מעולם. בדצמבר 2016 שחרר סינגל כפול בהוצאה עצמית עם השירים "מי הביא יותר כלים למטבח" ו-"דברים רעים". לאורך כל התקופה בה פעלה להקת סטנגה, היה גולן אמון גם על הצד הוויזואלי שלה. גולן יצר שפה גרפית ייחודית ללהקה ושילב אותה בפוסטרים להופעות, קליפים, חולצות, עטיפת האלבום וסינגלים. לאחר פירוק הלהקה החל גולן לפתח את קריירת העיצוב ואף למד במשך שנתיים באחד מבתי הספר הגבוהים לאמנות ועיצוב. בו זמנית החל לעצב שפות ויזואליות ללהקות אחרות מהארץ ומחו"ל. בשנת 2011 ו-2012 זכה להשתתף בתערוכות של "טמבור" ועמותת "לצאת מהקופסה" ואף השתתף מספר פעמים בפרויקט "הגלויה הסודית" של יריד "צבע טרי". בשנת 2014 זכה גולן במקום הראשון בתחרות העיצוב הבינלאומית QuadAward בקטגוריית פרינט ובמקום השני בקטגוריית עיצוב לוגו. ב-2014 התחתן עם המעצבת הגרפית מעיין סרדה ובשנת 2016 נולד בנם הבכור. הם מתגוררים בתל אביב. גולן מנהל חנות אונליין שבה הוא מוכר את יצירותיו. מה שבא לאט הולך מהר (2007) הקלטות מהחדר'שלי (2013) סינגל כפול (ללא שם) (2016) אתר האינטרנט הרשמי של דר גולן דר גולן, באתר בנדקמפ "כישרון בפול ווליום", אשדוד אונליין, 28 בדצמבר 2015 הכירו את המעצב הגרפי והמאייר דר גולן, ויריונלי, 11 בינואר 2015 להקת סטנגה מנגנת בשירותים, ynet, 1 בדצמבר 2009 להקת סטנגה, וואלה!, 10 באוגוסט 2009
נווה שאנן

נווה שאנן (בכתיב מנוקד נָוֶה שַׁאֲנָן) הוא ביטוי מקראי שמקורו בספר ישעיהו, פרק ל"ג, פסוק כ', ומבואר כמקום מגורים בטוח ושלו. האם התכוונתם ל... נווה שאנן (תל אביב) – שכונה בתל אביב נווה שאנן (ירושלים) – שכונה בירושלים נווה שאנן (חיפה) – שכונה בחיפה שאנן (פירושונים) ראו נווה שאנן באתר האקדמיה ללשון העברית.
סו סיטי

סו סיטי (באנגלית: Sioux City) היא בירת מחוז וודברי במדינת איווה בארצות הברית. העיר שוכנת על הגדה המזרחית של נהר מיזורי במקום בו נשפכים אליו הנהרות ביג סו ופלויד ובקרבת משולש הגבולות של איווה, נברסקה ודקוטה הדרומית. בעיר מתגוררים כ-80 אלף תושבים (נכון ל-2020), והיא העיר הרביעית מבחינת גודל אוכלוסייתה באיווה. במטרופולין של העיר מתגוררים כ-170 אלף תושבים (נכון ל-2020). האזור היה מיושב על ידי בני שבט הסו לפני הגעתם של הצרפתים לאזור. לאחר שארצות הברית קנתה את האזור בצרפת במסגרת רכישת לואיזיאנה ב-1803 נשלחה משלחת בהנהגת מריווד'ר לואיס וויליאם קלארק כדי לחקור אותו. במהלך מסעה המשלחת חנתה פעם אחת באזור סו סיטי של היום. ב-1848 ויליאם תומפסון הקים בקרבת האזור בו נמצאת העיר היום תחנת מסחר במטרה להקים בהמשך עיר, אך תוכניתו לא צלחה בסופו של דבר. בערך באותו זמן התיישב באזור סוחר פרווה קנדי בשם תאופיל בריגייה (Théophile Bruguier). הוא הציע לחברו ג'יימס ג'קסון, שהיה מוכר מוצרי פרווה, להקים תחנת מסחר באזור. ג'קסון בתורו שכנע את החם שלו ג'ון קוק להקים עיירה. קוק התרשם, קנה את כל האדמות באזור והקים את סו סיטי ב-1854. כעבור שלוש שנים סו סיטי קיבלה מעמד של עיר. העיר המשיכה להתפתח ולגדול בעשורים שלאחר מכן עד שההתפתחות נעצרה בסוף המאה ה-19 בעקבות מספר אירועים, בהם עליית נהר פלויד על גדותיו ב-1892. עם זאת העיר הצליחה להתאושש במהרה. בעיר נמצאים מספר מוסדות להשכלה גבוהה, בהם אוניברסיטת בראייר קליף ומכללת מורנינגסייד. את העיר משרת נמל התעופה סו גייטוויי, שנמצא במרחק של 11 קילומטרים דרומית למרכז העיר ומציע טיסות לשיקגו. בעיר עובר כביש בין-מדינתי 29, המקשר בין קנזס סיטי במיזורי ובין הגבול של ארצות הברית עם קנדה. יפן יאמאנאשי, יפן ארצות הברית לייק צ'ארלס, לואיזיאנה, ארצות הברית התזמורת הסימפונית של סו סיטי מדיה וקבצים בנושא סו סיטי בוויקישיתוף אתר האינטרנט הרשמי של סו סיטי (באנגלית) סו סיטי, באתר אנציקלופדיה בריטניקה (באנגלית) אתר American FactFinder של לשכת מפקד האוכלוסין של ארצות הברית אוכלוסייה במטרופולינים לפי מפקד 2010 והערכות אוכלוסייה ב-2011, לשכת מפקד האוכלוסין של ארצות הברית US Census Bureau, Population and Housing Unit Estimates Tables, The United States Census Bureau (באנגלית)
Love on Top

Love on Top הוא שיר של הזמרת האמריקאית ביונסה מאלבום האולפן הרביעי שלה 4. השיר יצא כסינגל הרביעי מן האלבום ב-12 בספטמבר 2011. השיר נכתב על ידי ביונסה, נאש ושיאה טיילור, ואף הופק על ידי ביונסה וטיילור. זהו שיר מסוג R&B החוזר אל שנות השמונים. השיר נעשה בסגנון דומה לזה של סטיבי וונדר, ויטני יוסטון וג'קסון 5. השיר מתאר אישה אשר שרה על גבר שנאמן לה ושם את אהבתה בראש ובראשונה. "Love on Top" קיבל ביקורות חיוביות ממבקרי המוזיקה. את השיר ביצעה ביונסה בטקס פרסי ה-VMA של MTV לשנת 2011, ובסוף הביצוע הודיעה על הריונה. מעשה זה גרם לשיר להופיע בכמה וכמה מצעדים ברחבי העולם. השיר הגיע לעשירייה הראשונה בהונגריה, קוריאה הדרומית, בלגיה, אוסטרליה, איטליה, ניו זילנד, ובריטניה. כמו כן, השיר הגיע למקום ה-20 המצעד הבילבורד הוט 100 של ארצות הברית, והפך להופעת הבכורה השנייה הגבוהה ביותר של ביונסה כאמן סולו במצעד. זאת ועוד, השיר הגיע למקום ה-1 במצעד ההיפ הופ וה-R&B של ארצות הברית ושהה במקום הראשון במשך שבעה שבועות רצופים. השיר הגיע למעמד פלטינום בארצות הברית עם מכירות של מעל למיליון עותקים. בטקס פרסי גראמי ה-55 זכתה ביונסה בפסלון על ביצוע ה-R&B המסורתי הטוב ביותר על "Love on Top". לסינגל יצא וידאו קליפ הצולם בסטודיו של ביונסה בניו יורק שמשקיף על נהר ההדסון לכיוון ניו ג'רזי. בקליפ נראית ביונסה שרה את השיר, רוקדת ומחליפה תלבושות יחד עם חמישה רקדנים. מבקרי המוזיקה שיבחו את הקליפ בטענה שקליפ השיר פשוט, ואף שיבחו את התלהבות הנעורים של ביונסה במשך הקליפ. מידע על היצירה "Love on Top" באתר מיוזיק בריינז סרטון השיר "Love on Top" באתר יוטיוב The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
בלודנץ

בלודנץ (בגרמנית: Bludenz) היא עיר במדינת פורארלברג שבאוסטריה, משמשת כבירת מחוז בלודנץ. העיר שוכנת על גדת נהר איל, יובל של נהר הריין, בעמק הנמצא בין רכס הרי יער ברגנץ מצפון, לרכס רטיקון (Rätikon) מדרום. בלודנץ היא אתר נופש קיצי פופולרי, ונמצאת בקרבת מקום לאתרי סקי רבים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ממצאים ארכאולוגיים שנמצאו בעיר, מעידים על התיישבות רצופה באזור מתקופת הברונזה ועד לתקופת לה טן. השם בלודנץ ניתן לה על ידי הקלטים, בשנת 600 לפנה"ס היה בבלודנץ מחנה אימונים צבאי של הרומאים. האזכור הראשון לבלודנץ נמצא במסמך משנת 830, שבו פורטו אחוזות שבשליטת האימפריה הפרנקית בחבל רייטיה. את מעמדה כעיר קיבלה בלודנץ בשנת 1274. הדוכס פרידריך הרביעי ברח לעיר בשנת 1416 לאחר שהוטל עליו חרם קיסרי בעקבות תמיכתו באנטי אפיפיור יוחנן העשרים ושלושה בועידת קונסטנץ. מדיה וקבצים בנושא בלודנץ בוויקישיתוף אתר האינטרנט הרשמי של בלודנץ (בגרמנית) בלודנץ, באתר אנציקלופדיה בריטניקה (באנגלית)
לבנה (עיר מקראית)

לִבְנָה הייתה עיר מקראית בשפלת יהודה, הנזכרת בתנ"ך. העיר נזכרת תחילה בכיבושי יהושע בן נון, כעיר השוכנת בין מקדה ולכיש. כך, מובא בספר יהושע: ”וַיַּעֲבֹר יְהוֹשֻׁעַ וְכָל יִשְׂרָאֵל עִמּוֹ מִמַּקֵּדָה לִבְנָה וַיִּלָּחֶם עִם לִבְנָה וַיִּתֵּן ה' גַּם אוֹתָהּ בְּיַד יִשְׂרָאֵל וְאֶת מַלְכָּהּ וַיַּכֶּהָ לְפִי חֶרֶב וְאֶת כָּל הַנֶּפֶשׁ אֲשֶׁר בָּהּ לֹא הִשְׁאִיר בָּהּ שָׂרִיד וַיַּעַשׂ לְמַלְכָּהּ כַּאֲשֶׁר עָשָׂה לְמֶלֶךְ יְרִיחוֹ וַיַּעֲבֹר יְהוֹשֻׁעַ וְכָל יִשְׂרָאֵל עִמּוֹ מִלִּבְנָה לָכִישָׁה”. העיר נזכרת ברשימת 31 המלכים שהביס יהושע בן נון, לצד עדולם. בהמשך ספר יהושע, העיר נזכרת ברשימת ערי השפלה שבנחלת שבט יהודה: ”לִבְנָה וָעֶתֶר וְעָשָׁן וְיִפְתָּח וְאַשְׁנָה וּנְצִיב וּקְעִילָה וְאַכְזִיב וּמָרֵאשָׁה עָרִים תֵּשַׁע וְחַצְרֵיהֶן”. על פי הגורל שנערך במשכן שילה על ידי יהושע בן נון ואלעזר הכהן, העיר ומגרשיה עלתה בין השלוש עשרה ערי הכהנים, ובכך שימשה גם כעיר מקלט. עם עלייתו לשלטון של יורם (מלך יהודה), מרדה בו אדום, באותה עת גם העיר לבנה מרדה במלכותו: ”בְּיָמָיו פָּשַׁע אֱדוֹם מִתַּחַת יַד יְהוּדָה וַיַּמְלִכוּ עֲלֵיהֶם מֶלֶךְ. [...] וַיִּפְשַׁע אֱדוֹם מִתַּחַת יַד יְהוּדָה עַד הַיּוֹם הַזֶּה אָז תִּפְשַׁע לִבְנָה בָּעֵת הַהִיא”. מאוחר יותר, מוזכרת כאחת מערי שפלת יהודה עליהן צר סנחריב מלך אשור. כמו כן מוזכר כי אמם של המלכים יהואחז וצדקיהו הייתה "חֲמוּטַל בַּת יִרְמְיָהוּ מִלִּבְנָה". אוסביוס, בחיבורו האונומסטיקון (תחילת המאה ה-4 לספירה), ציין כי בימיו היה כפר בשם "ליבנה" באזור בית גוברין. כיום מקובל לזהות את העיר הקדומה עם תל בורנה ("תל ברנאט" במקור), צפונית מערבית לבית גוברין. זכריה קלאי הציע בשנת תשל"א לזהות את לבנה בתל גודד. צבי אילן שיער בשנות ה-70 שלבנה נמצאת בתל עירני. ספר יהושע, פרק י', פסוקים כ"ט–ל"א. ספר יהושע, פרק י"ב, פסוק ט"ו. ספר יהושע, פרק ט"ו, פסוק מ"ב. ספר יהושע, פרק כ"א, פסוק י"ג; ספר דברי הימים א', פרק ו', פסוק מ"ב. ספר מלכים ב', פרק ח', פסוקים כ'–כ"ב. ספר מלכים ב', פרק י"ט, פסוק ח'; ספר ישעיהו, פרק ל"ז, פסוק ח'. ספר מלכים ב', פרק כ"ג, פסוק ל"א; ספר מלכים ב', פרק כ"ד, פסוק י"ח; ספר ירמיהו, פרק נ"ב, פסוק א'. אונומסטיקון, 120, 25. אנציקלופדיה מקראית - אוצר הידיעות על המקרא ותקופתו, הוצאת מוסד ביאליק, כרך ד', 421-423; דו"ח חפירות מתל בורנה: http://www.ariel.ac.il/allresearches/tel-burna-full. "מורשת גת: הצעת זיהוי חדשה לתל חרסים", בתוך: ש' גבעון (עורך), עונת החפירות האחת עשרה בתל חרסים (נחל ברקאי) 2000, אוניברסיטת בר־אילן, המחלקה ללימודי ארץ־ישראל ע״ש מרטין (זוס), 2002, עמ' 35-49 צבי אילן, מקרית גת עד שער הגיא, דבר, 5 בספטמבר 1975
איווה סיטי

איווה סיטי (באנגלית: Iowa City) היא בירת מחוז ג'ונסון במדינת איווה בארצות הברית. העיר שוכנת על גדות נהר איווה במזרח המדינה. בעיר מתגוררים 67,862 תושבים (נכון ל-2010), והיא העיר החמישית מבחינת גודל אוכלוסייתה באיווה. במטרופולין של העיר מתגוררים 152,586 תושבים (נכון ל-2010). המקור של העיר הוא בחוק שעבר באספת הנבחרים של טריטוריית איווה ב-21 בינואר 1839, לפיו תעבור בירת הטריטוריה לעיר חדשה שתיקרא איווה סיטי, בעקבות יוזמה של מושל הטריטוריה רוברט לוקאס להעביר את בירת הטריטוריה מברלינגטון קרוב יותר למרכז הטריטוריה. ב-1 במאי באותה שנה נקבע המקום בו תוקם העיר והעבודות החלו כעבור חודש. ב-1841 הבירה עברה באופן רשמי מברלינגטון לאיווה סיטי וב-1842 הושלמה בניית בניין הקפיטול החדש של הטריטוריה. איווה סיטי המשיכה להיות הבירה גם כשהטריטוריה קיבלה מעמד של מדינה ב-1846, אך ב-1857 הבירה עברה לדה מוין. בעיר נמצאת אוניברסיטת איווה, שהיא גם גורם משמעותי בכלכלה המקומית. בעיר נמצא שדה התעופה העירוני של איווה סיטי, המשמש בעיקר לתעופה כללית. כמו כן במרחק של 32 קילומטרים צפון-מערבית לעיר נמצא נמל התעופה איווה המזרחית, המשרת את העיר סידר רפידס. בקרבת העיר עובר כביש בין-מדינתי 80 המקשר בין סן פרנסיסקו בקליפורניה ובין טינק בניו ג'רזי. מדיה וקבצים בנושא איווה סיטי בוויקישיתוף אתר האינטרנט הרשמי של איווה סיטי (באנגלית) איווה סיטי, באתר אנציקלופדיה בריטניקה (באנגלית) אתר American FactFinder של לשכת מפקד האוכלוסין של ארצות הברית. אוכלוסייה במטרופולינים לפי מפקד 2010 והערכות אוכלוסייה ב-2011, לשכת מפקד האוכלוסין של ארצות הברית.
ווטרלו (איווה)

ווטרלו (באנגלית: Waterloo) היא בירת מחוז בלאק הוק במדינת איווה בארצות הברית. העיר שוכנת על גדות נהר סידר במזרח איווה. בעיר מתגוררים 68,406 תושבים (נכון ל-2010), ובמטרופולין של העיר מתגוררים 167,819 תושבים (נכון ל-2010). במקום בו נמצאת העיר היום היו מספר התיישבויות של שבט המסקוואקי (Meskwaki). עד הקמת העיר האזור נודע בשם "פריירי רפידס קרוסינג" (Prairie Rapids Crossing). ב-1845 הגיעו המתיישבים הראשונים לאזור והם הקימו את העיירה שבפועל אימצה לעצמה את שם האזור אף על פי שהוא לא היה שמה הרשמי. כעבור שנים ספורות תושב העיירה צ'ארלס מולן (Charles Mullan) הגיש בקשה להקמת סניף דואר בעיירה, אך היה צריך לרשום את שם המקום של סניף הדואר המיועד. מולן החליט לבחור בשם "ווטרלו" ולאחר שהסניף הוקם ב-29 בדצמבר 1851 תושבי העיירה אימצו את השם באופן רשמי. העיר התפתחה בקצב מהיר מאוד בסוף המאה ה-19 ובתחילת המאה ה-20 והמשיכה בגדילה גם לאחר מכן. ווטרלו נפגעה משיטפונות גדולים ב-1993 וב-2008, אך הפגיעה לא הייתה משמעותית והעיר התאוששה תוך זמן קצר. עד שנות ה-80 של המאה ה-20 הכלכלה המקומית התבססה בעיקר על חקלאות וייצור ציוד חקלאי במפעלים של חברות כמו ג'ון דיר, אך באותו זמן ענף החקלאות החל להידרדר וכיום הכלכלה המקומית מסתמכת בעיקר על תעשייה. את העיר משרת נמל התעופה האזורי ווטרלו, שנמצא במרחק של 6 קילומטרים צפון-מערבית למרכז העיר ומציע טיסות לשיקגו. גרמניה גיסן, גרמניה בולגריה טרגובישטה, בולגריה מדיה וקבצים בנושא ווטרלו בוויקישיתוף אתר האינטרנט הרשמי של ווטרלו (באנגלית) ווטרלו, באתר אנציקלופדיה בריטניקה (באנגלית) אתר American FactFinder של לשכת מפקד האוכלוסין של ארצות הברית. אוכלוסייה במטרופולינים לפי מפקד 2010 והערכות אוכלוסייה ב-2011, לשכת מפקד האוכלוסין של ארצות הברית.
ברלינגטון

האם התכוונתם ל... ברלינגטון (ורמונט) – העיר הגדולה ביותר במדינת ורמונט בארצות הברית. סאות' ברלינגטון – עיר במטרופולין של העיר ברלינגטון בוורמונט. בית ברלינגטון – מבנה ברחוב פיקדילי בעיר לונדון בבריטניה. ברידלינגטון – עיירה במחוז מזרח יורקשייר באנגליה שבבריטניה, נודעה בעבר בשם ברלינגטון. ברלינגטון (אונטריו) – עיר בפרובינציית אונטריו בקנדה. ברלינגטון (איווה) – עיר במדינת איווה בארצות הברית. ברלינגטון (מישיגן) – עיר במדינת מישיגן בארצות הברית. ברלינגטון (מסצ'וסטס) – עיירה במדינת מסצ'וסטס בארצות הברית. ברלינגטון (קרוליינה הצפונית) – עיר במדינת קרוליינה הצפונית בארצות הברית. ברלינגטון (ניו ג'רזי) – עיירה במדינת ניו ג'רזי בארצות הברית. ברלינגטון (מחוז) – מחוז במדינת ניו ג'רזי בארצות הברית. ברלינגטון אינגליש – רשת בתי ספר להוראת השפה האנגלית בישראל.
עונת 1980/1981 ב-NBA

עונת 1980/1981 היא העונה ה-35 של ליגת ה-NBA. העונה הסתיימה עם זכייתה ה-14 של בוסטון סלטיקס בתואר האליפות, לאחר שבסדרת הגמר ניצחה את יוסטון רוקטס בתוצאה 2–4. סדריק מקסוול זכה בתואר ה-MVP של סדרת הגמר אף על פי ששיחק לצד חברי היכל התהילה לארי בירד, רוברט פאריש, קווין מקהייל ונייט ארצ'יבלד, לאחר שהעמיד בסדרה ממוצעים של 17.7 נקודות ו-9.5 ריבאונדים למשחק. בתואר ה-MVP של העונה הסדירה זכה לראשונה ג'וליוס ארווינג מפילדלפיה 76', שקלע 24.6 נקודות והוריד 8.0 ריבאונדים למשחק לאורך העונה והוביל את קבוצתו למאזן הטוב בליגה (62-20, זהה למאזנה של בוסטון). בתחילת העונה צורפה לליגה קבוצת דאלאס מאבריקס. כתוצאה, שיבצה ה-NBA ארבע מקבוצות הליגה באזורים המתאימים יותר למיקומן הגאוגרפי - מילווקי באקס ושיקגו בולס עברו מהאזור המערבי לאזור המזרחי, וסן אנטוניו ספרס ויוסטון רוקטס עשו את הכיוון ההפוך. בדראפט ה-NBA, שהתקיים ב-10 ביוני 1980 בעיר ניו יורק, בחרה גולדן סטייט ווריורס במקום הראשון את ג'ו בארי קארול מאוניברסיטת פרדו. הבחירה השנייה, דארל גריפית', זכה בתום העונה בתואר רוקי השנה ב-NBA. בדראפט זה נבחרו בסך הכול חמישה שחקני אולסטאר: הבחירה הראשונה ג'ו בארי קארול, חבר היכל התהילה קווין מקהייל (בחירה שלישית), אנדרו טוני (8), קיקי ואנדוויי (11) וג'ף רולנד (25). לאחר קריירת המשחק, הפכו תשעה מבין הנבחרים בדראפט למאמנים בליגת ה-NBA: מקהייל, ואנדוויי, מייק וודסון (בחירה 12), לארי דרו (17), ביל האנזליק (20), קני נאט (30), בוץ' קרטר (37), טרי סטוטס (38) וקורט ראמביס (58). להלן רשימת נבחרי הסיבוב הראשון (מתוך עשרה סיבובים): משחק האולסטאר בעונה זו נערך ב-1 בפברואר 1981 בריצ'פילד טאונשיפ שבאוהיו. המאמנים במשחק היו בילי קנינגהם מפילדלפיה 76' וג'ון מקלאוד מפיניקס סאנס. חמישיית המזרח כללה את אדי ג'ונסון, רג'י ת'יאוס, ג'וליוס ארווינג, לארי בירד וארטיס גילמור, וחמישיית המערב כללה את פול וסטפאל, וולטר דייוויס, אדריאן דאנטלי, ג'ורג' גרווין וכרים עבדול-ג'באר. במשחק עצמו ניצחה קבוצת המזרח בתוצאה 120–123 ובתואר ה-MVP של משחק האולסטאר זכה ג'וליוס ארווינג שקלע 18 נקודות. ‏*כוכבית מסמנת קבוצה שהעפילה לפלייאוף. MVP של העונה הסדירה - ג'וליוס ארווינג, פילדלפיה 76' רוקי העונה - דארל גריפית', יוטה ג'אז מאמן העונה - ג'ק מקיני, אינדיאנה פייסרס מנהל העונה - ג'רי קולנג'לו, פיניקס סאנס גביע האזרחות - מייק גלן, ניו יורק ניקס קלווין ראנסי (פורטלנד טרייל בלייזרס) דארל גריפית' (יוטה ג'אז) לארי סמית' (גולדן סטייט ווריורס) ג'ו בארי קארול (גולדן סטייט ווריורס) קווין מקהייל (בוסטון סלטיקס) בפלייאוף זה, שתי המדורגות הראשונות בכל אזור (מזרח ומערב) שובצו ישירות בסיבוב השני, בעוד המדורגות 3–6 שיחקו ביניהן בסדרות של הטוב משלושה משחקים. סגל האלופה, בוסטון סלטיקס: סדריק מקסוול, לארי בירד, נייט ארצ'יבלד, רוברט פאריש, כריס פורד, קווין מקהייל, אם. אל. קאר, ג'רלד הנדרסון, ריק רובי, אריק פרנסטן וטרי דורוד. מאמן ראשי: ביל פיץ'. מדיה וקבצים בנושא עונת 1980/1981 ב-NBA בוויקישיתוף סיכום עונת 1980/1981, באתר nba.com רשימת הנבחרים בדראפט 1980, באתר basketball-reference.com סיכום משחק האולסטאר 1981, באתר nba.com דו"ח משחק האולסטאר 1981, באתר basketball-reference.com